ΟΛΟΜΕΛΕΙΑ ΠΡΟΕΔΡΩΝ

ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ

Αθήνα, 8 Ιουλίου 2021

Κυρίες και Κύριοι Πρόεδροι,

Όπως γνωρίζετε, η Συντονιστική Επιτροπή συγκρότησε Ομάδα Εργασίας,  
αποτελούμενη από τον Πρόεδρο του Δικηγορικού Συλλόγου Μεσολογγίου Χρήστο Παΐσιο, ως Συντονιστή και τους Προέδρους των Δικηγορικών Συλλόγων Δράμας, Ηρακλείου και Ροδόπης  Αναστάσιο Πούλιο, Άρη Ροζάκη και Ιωάννα Χατζηαντωνίου αντίστοιχα, ως μέλη, προκειμένου να προετοιμάσει τη συμμετοχή της Ολομέλειας των Προέδρων των  Δικηγορικών Συλλόγων Ελλάδος στο Forum «Η Ελλάδα το 2040», που διοργανώνει η Επιτροπή «Ελλάδα 2021»  από 19 έως 21 Οκτωβρίου 2021 στο  
Ζάππειο Μέγαρο. Στο forum αυτό, μεταξύ άλλων,  θα  παρουσιαστούν μελέτες  φορέων (ΑΔΕΔΥ, ΓΣΕΕ, ΕΣΕΕ, ΣΕΤΕ, ΕΝΩΣΗ ΔΙΚΑΣΤΩΝ ΚΑΙ ΕΙΣΑΓΓΕΛΕΩΝ, ΓΣΕΒΕΕ, ΕΝΩΣΗ ΠΡΥΤΑΝΕΩΝ, ΕΛΛΗΝΙΚΗ ΕΝΩΣΗ ΤΡΑΠΕΖΩΝ, ΣΕΒ, ΤΕΕ κλπ), που θα εστιάζουν  στο μέλλον του κλάδου τους τα επόμενα 20 χρόνια (καινοτομίες, αλλαγές, όραμα) και θα συμπεριληφθούν στη «Λευκή Βίβλο». Η παρουσίαση της Ολομέλειας έχει ως θέμα «Η δικηγορία το 2040».  
Στα πλαίσια αυτά, παρακαλούμε, να γνωστοποιήσετε στα μέλη σας την άνω Δράση και να μας γνωρίσετε εγγράφως τυχόν προτάσεις  επί του θέματος, προκειμένου να τις επεξεργαστούν περαιτέρω τα μέλη της Ομάδας Εργασίας, κατά τη σύνταξη της σχετικής παρουσίασης-μελέτης.

Παρακαλούμε, λόγω του επείγοντος, τις σχετικές προτάσεις να τις αποστείλετε, μέσω του ηλεκτρονικού ταχυδρομείου του Συλλόγου σας, στον Συντονιστή και τα μέλη της Ομάδας Εργασίας, το αργότερο εντός δέκα πέντε (15) ημερών από τη λήψη του παρόντος.

Χρήστος Παΐσιος : [chpaisios@gmail.com](mailto:chpaisios@gmail.com) <mailto:[chpaisios@gmail.com](mailto:chpaisios@gmail.com),>,  
  
Αναστάσιος Πούλιος: [pouliosan@gmail.com](mailto:pouliosan@gmail.com) <mailto:[pouliosan@gmail.com](mailto:pouliosan@gmail.com)> ,  
  
Άρης Ροζάκης: [arozakis@otenet.gr](mailto:arozakis@otenet.gr) <mailto:[arozakis@otenet.gr](mailto:arozakis@otenet.gr)>  και  
  
Ιωάννα Χατζηαντωνίου: [jxatzian@yahoo.gr](mailto:jxatzian@yahoo.gr) <mailto:[jxatzian@yahoo.gr](mailto:jxatzian@yahoo.gr)> ,  
  
Με εκτίμηση,

Ο Πρόεδρος

Δημήτρης K. Βερβεσός